ai4bharat/Pralekha huggingface dataset:
প্রতিরক্ষামন্ত্রক
ভারত, সিঙ্গাপুর ও থাইল্যান্ড নৌবাহিনীর মধ্যে ত্রিপাক্ষিক মহড়া চলছে
নয়াদিল্লি, ১৯ সেপ্টেম্বর, ২০১৯
ভারত, সিঙ্গাপুর ও থাইল্যান্ড নৌবাহিনীর মধ্যে প্রথম ত্রিপাক্ষিক সিটমেক্স-১৯ মহড়া চলছে। পোর্টব্লেয়ারে আয়োজিত মহড়ার বন্দর পর্বের কর্মসূচি শেষ হওয়ার পর বুধবার থেকে সামুদ্রিক মহড়া শুরু হয়েছে। সামুদ্রিক মহড়ায় ভারতীয় নৌবাহিনীর ক্ষেপণাস্ত্র বিধ্বংসী যুদ্ধ জাহাজ রণবীর ও কোরা ছাড়াও উপকূল নজরদারি জলযান সুমেধা এবং একটি যুদ্ধ জাহাজকে সামিল করা হয়েছে। সিঙ্গাপুর নৌবাহিনীর ক্ষেপণাস্ত্র বিধ্বংসী যুদ্ধ জাহাজ টেনাসিয়াস এবং থাইল্যান্ড নৌবাহিনীর ক্ষেপণাস্ত্র বিধ্বংসী ফ্রিগেট ক্রাবুরি-ও মহড়ায় সামিল হয়েছে। এ ধরণের মহড়া আয়োজনের উদ্দেশ্য হল তিন দেশের নৌবাহিনীর মধ্যে সামুদ্রিক সহযোগিতা আরও বাড়ানো। মহড়ার অঙ্গ হিসেবে সেরা পন্হা-পদ্ধতি ও অভিজ্ঞতা বিনিময় করা হচ্ছে।
উল্লেখ করা যেতে পারে বন্দর কেন্দ্রিক মহড়ায় স্বাভাবিক যুদ্ধ অভ্যাস পরিচালনার পাশাপাশি, তিন দেশের নৌবাহিনীর জওয়ানদের নিয়ে মৈত্রিপূর্ণ বাস্কেট বল প্রতিযোগিতারও আয়োজন করা হয়। এছাড়াও, পারস্পরিক দেশের সুস্বাদু খাবারের রসনা তৃপ্তির জন্য খাদ্য উৎসবে সেনা জওয়ানরা সামিল হন।
SSS/BD/NS
(Visitor Counter : 138
মানবসম্পদবিকাশমন্ত্রক
জাতীয় শিক্ষক পুরস্কারের নীতি-নির্দেশিকায় কয়েকটি পরিবর্তন; পুরস্কার জয়ী শিক্ষক-শিক্ষিকাদের সঙ্গে প্রধানমন্ত্রী মতবিনিময় করবেন
নয়াদিল্লি, ৪ সেপ্টেম্বর, ২০১৮
প্রধানমন্ত্রী শ্রী নরেন্দ্র মোদী জাতীয় শিক্ষক দিবসের প্রাক্কালে  পুরস্কার জয়ী শিক্ষক-শিক্ষিকাদের সঙ্গে সাক্ষাৎ করবেন। উপ-রাষ্ট্রপতি শ্রী এম ভেঙ্কাইয়া নাইডু ৫ সেপ্টেম্বর জাতীয় শিক্ষক দিবস উপলক্ষে আয়োজিত এক অনুষ্ঠানে প্রাপকদের পুরস্কৃত করবেন।
কেন্দ্রীয় মানবসম্পদ উন্নয়ন মন্ত্রক ২০১৭-র জাতীয় পুরস্কারের জন্য শিক্ষক-শিক্ষিকাদের মানোন্নয়ন সংক্রান্ত নীতি-নির্দেশিকায় সংশোধন করেছে। এই সংশোধনীতে স্বচ্ছতা বজায় রাখা ও সুস্থ মনোনয়ন প্রক্রিয়ার ওপর গুরুত্ব দেওয়া হয়েছে। একইসঙ্গে, পুরস্কার প্রদানের ক্ষেত্রে শিক্ষক-শিক্ষিকাদের দক্ষতা ও যোগ্যতার বিষয়টি প্রতিফলিত হয়েছে। গুরুত্বপূর্ণ ও মর্যাদাসম্পন্ন জাতীয় পুরস্কারগুলিতে সাম্প্রতিক যে সমস্ত পরিবর্তন করা হয়েছে, সেগুলিকে বিবেচনায় রেখেই এই সংশোধন বলে মন্ত্রকের পক্ষ থেকে জানানো হয়েছে।
নতুন নীতি-নির্দেশিকার বৈশিষ্ট্য নিম্নরূপ :
- এখন থেকে স্থায়ী পদে কর্মরত সমস্ত শিক্ষক-শিক্ষিকাই এই পুরস্কারের জন্য আবেদন জানালে তা বিবেচিত হবে। পেশাগত মেয়াদের কোনও সময়সীমা থাকছে না। এর ফলে, সদ্য কর্মজীবন শুরু করা তরুণ শিক্ষক-শিক্ষিকারাও পুরস্কারের জন্য বিবেচিত হবেন। আগে, এই পুরস্কারের জন্য অন্ততপক্ষে ১৫ বছরের অভিজ্ঞতা থাকা বাধ্যতামূলক ছিল।
- এই প্রথমবার শিক্ষক-শিক্ষিকারা সরাসরি পুরস্কারের জন্য আবেদন ও নিজেদের নাম মনোনয়নের জন্য প্রস্তাব করতে পারবেন ।
- অনলাইনে  শিক্ষক-শিক্ষিকারা নিজেদের মনোনয়ন করতে পারবেন। এমনকি, এই প্রথমবার পুরস্কারের জন্য অনলাইন আবেদন আহ্বান করা হয়েছে।
- সারা দেশের শিক্ষক-শিক্ষিকাদের কাছ থেকে ৬ হাজার ৬৯২টি আবেদন জমা পড়েছে। এ থেকেই প্রমাণিত হয় মন্ত্রকের এই উদ্যোগ কতখানি সফল।
- এ বছর পুরস্কারপ্রাপকের সংখ্যা কমিয়ে ১৫ করা হয়েছে। জাতীয় শিক্ষক পুরস্কারের মর্যাদা বজায় রাখতে এটা প্রয়োজন ছিল। আগে, পুরস্কারপ্রাপকের সংখ্যা ৩০০ ছাড়িয়ে যেত।
- প্রাপ্ত সমস্ত আবেদনের মধ্যে প্রতিটি জেলা থেকে সেরা তিনজন শিক্ষক-শিক্ষিকার নাম চূড়ান্ত করে তা রাজ্য বা কেন্দ্রশাসিত অঞ্চলের শিক্ষা সচিবের নেতৃত্বে গঠিত কমিটির কাছে পাঠিয়ে দেওয়া হয়েছে। ঐ কমিটির চূড়ান্ত তালিকা অনুযায়ী সমস্ত রাজ্য / কেন্দ্রশাসিত অঞ্চল ও বিভিন্ন সংগঠনের পক্ষ থেকে পুরস্কারের জন্য ১৫২টি মনোনয়ন পাওয়া গেছে।
- একটি নিরপেক্ষ বিচারকমণ্ডলী পুরস্কারের জন্য শিক্ষক-শিক্ষিকাদের নাম চূড়ান্ত করেছেন। নাম চূড়ান্ত করার সময় শিক্ষক-শিক্ষিকাদের অভিনব প্রয়াসের পাশাপাশি সংশ্লিষ্ট বিদ্যালয় ও ছাত্রছাত্রীদের স্বার্থে মূল্যবোধ প্রতিষ্ঠার বিষয়গুলিকে প্রাধান্য দেওয়া হয়েছে।
- পুরস্কারের জন্য নির্বাচিত শিক্ষক-শিক্ষিকারা গত মাসের তৃতীয় সপ্তাহে বিশিষ্ট শিক্ষাবিদদের নিয়ে গঠিত একটি নিরপেক্ষ বিচারকমণ্ডলীর কাছে শিক্ষাক্ষেত্রে নিজেদের অবদান ও অভিনব প্রয়াসের বিবরণ পেশ করার সুযোগ পান।
CG/BD/DM/….
(Visitor Counter : 50
প্রধানমন্ত্রীরদপ্তর
ভারতে আজ যে ইতিবাচক পরিবর্তন হচ্ছে সেগুলির জন্য নেতাজী অত্যন্ত গর্বিত হতেন : প্রধানমন্ত্রী
আত্মনির্ভর ভারত অভিযানে আত্মনির্ভর বাংলা গুরুত্বপূর্ণ ভূমিকা পালন করবে : প্রধানমন্ত্রী
নতুন দিল্লি, ২৩শে জানুয়ারি, ২০২১
প্রধানমন্ত্রী শ্রী নরেন্দ্র মোদী আজ নেতাজী সুভাষচন্দ্র বসুকে স্মরণ করে বলেছেন, আমাদের এমন লক্ষ্য ও শক্তি থাকা উচিত যার মাধ্যমে আমরা সাহসের সঙ্গে সব কিছু পরিচালনা করার অনুপ্রেরণা পেতে পারি। আত্মনির্ভর ভারতে আজ আমাদের লক্ষ্য এবং শক্তি রয়েছে। আমাদের অভ্যন্তরীণ শক্তি ও অধ্যবসায়ের মধ্য দিয়ে আত্মনির্ভর ভারতের লক্ষ্য পূরণ হবে। নেতাজী সুভাষচন্দ্র বসুর উদ্ধৃতি দিয়ে প্রধানমন্ত্রী বলেছেন, আমাদের দেশের জন্য কাজ করাই একমাত্র লক্ষ্য হওয়া উচিত। আমাদের রক্ত জল করা পরিশ্রম ভারতকে আত্মনির্ভর করে তুলবে। শ্রী মোদী আজ কলকাতার ভিক্টোরিয়া মেমোরিয়ালে পরাক্রম দিবস উপলক্ষে আয়োজিত অনুষ্ঠানে বক্তব্য রেখেছেন।
নেতাজীর একটি আবেগপূর্ণ প্রশ্নের কথা প্রধানমন্ত্রী উল্লেখ করেছেন। মহানিষ্ক্রমণের সময় নেতাজী তাঁর ভাইপো শিশির বসুকে প্রশ্ন করেছিলেন, “যদি আজ প্রত্যেক ভারতবাসী তাঁর বুকে হাত রেখে নেতাজীর উপস্থিতি অনুভব করতে পারছেন কি না বুঝতে চান, তাহলে তিনি একই প্রশ্নের জবাব পাবেন : আপনি কি আমার জন্য কিছু করতে পারেন? এই কাজ, লক্ষ্যপূরণ আত্মনির্ভর ভারত অভিযানের দিকে এগিয়ে চলেছে। দেশের জনসাধারণ, প্রতিটি অঞ্চলের মানুষ এই উদ্যোগের অঙ্গ।”
প্রধানমন্ত্রী এই প্রসঙ্গে উৎপাদনের ক্ষমতার বিষয়টি উল্লেখ করেছেন। ত্রুটিহীন এবং কোনো প্রভাব ছাড়াই বিশ্বের জন্য শ্রেষ্ঠ পণ্য উৎপাদন করতে হবে। নেতাজী স্বাধীন ভারতের স্বপ্ন দেখা থেকে কখনো সরে আসতেন না। তিনি মনে করতেন, বিশ্বে এমন কোনো শক্তি নেই যে ভারতকে শৃঙ্খলাবদ্ধ করতে পারে। ভারতের ১৩০ কোটি জনসাধারণকে আত্মনির্ভর করার ক্ষেত্রে কেউ আটকাতে পারবেন না।
দারিদ্র, নিরক্ষরতা, রোগ-ব্যধিকে নেতাজী দেশের জন্য সব থেকে বড় সমস্যা বলে যে মনে করতেন, প্রধানমন্ত্রী সেই বিষয়টির উল্লেখ করেছেন। তিনি বলেছেন, দরিদ্রদের জন্য ভাবনা চিন্তা করতে হবে এবং তাদের শিক্ষার ওপর গুরুত্ব দিতে হবে। শ্রী মোদী জোর দিয়ে বলেছেন, দারিদ্র, নিরক্ষরতা, রোগ-ব্যধি ও বিজ্ঞান সম্মতভাবে উৎপাদনের ক্ষেত্রে যে সমস্যা রয়েছে, সমাজ এক জোট হয়ে এইসব সমস্যার সমাধান করবে এবং আমরাও বিভিন্ন বিষয়ের সমাধানে উদ্যোগী হবো।
প্রধানমন্ত্রী সন্তোষ প্রকাশ করে বলেছেন, আজ সমাজের দুর্বল, নির্যাতিত মানুষ, আমাদের কৃষক ও মহিলাদের ক্ষমতায়ণের জন্য নিরলস কাজ করা হচ্ছে। আজ প্রতিটি দরিদ্র মানুষ বিনামূল্যে চিকিৎসা পরিষেবা পাচ্ছেন : কৃষকরা বীজ থেকে বাজার পর্যন্ত আধুনিক সুযোগ সুবিধে পাচ্ছেন এবং কৃষিকাজে ব্যয় হওয়া অর্থের পরিমাণ কমছে। যুব সম্প্রদায়ের জন্য আধুনিক শিক্ষা ব্যবস্থা নিশ্চিত করতে শিক্ষা পরিকাঠামোকে ঢেলে সাজানো হচ্ছে। নতুন নতুন আইআইটি, আইআইএম এবং এইমস, জাতীয় শিক্ষানীতির সঙ্গে সাযুজ্য রেখে গড়ে তোলা হচ্ছে, যাতে একবিংশ শতাব্দীর চাহিদা পূরণে সহায়ক হয়।
তথ্যওসম্প্রচারমন্ত্রক
এক শহর থেকে অন্য শহরে মানুষের যাতায়াত বন্ধ করতে রাজ্যগুলিকে নির্দেশ কেন্দ্রের
নয়াদিল্লি, ২৯ মার্চ, ২০২০
ক্যাবিনেট সচিব এবং কেন্দ্রীয় স্বরাষ্ট্র মন্ত্রক রাজ্যের মুখ্যসচিব এবং পুলিশের মহানির্দেশকের সঙ্গে নিয়মিত যোগাযোগ রেখে চলেছে। আজ সকালে এবং গত সন্ধ্যায় ক্যাবিনেট সচিব এবং স্বরাষ্ট্র সচিব রাজ্যের মুখ্য সচিব ও পুলিশের মহানির্দেশকদের সঙ্গে ভিডিও কনফারেন্সের মাধ্যমে বৈঠক করেন।
বৈঠকে জানানো হয়, সমস্ত রাজ্য ও কেন্দ্রশাসিত অঞ্চলে যথাসম্ভব নীতি-নির্দেশিকাগুলি কার্যকর করা হয়েছে। অত্যাবশ্যক সরবরাহ বজায় রাখা হয়েছে। ২৪ ঘন্টাই পরিস্থিতির ওপর নজর রাখা হচ্ছে এবং প্রয়োজন-ভিত্তিতে জরুরি পদক্ষেপ নেওয়া হচ্ছে।
অবশ্য, দেশের কোথাও কোথাও যাযাবর শ্রমিকদের যাওয়া-আসা লক্ষ্য করা গেছে। এই প্রেক্ষিতে জেলা ও রাজ্য সীমান্তগুলি বন্ধ করে দেওয়া হয়েছে। এক শহর থেকে অন্য শহরে বা মহাসড়কগুলি দিয়ে মানুষের যাতায়াত বন্ধ করতেও রাজ্যগুলিকে নির্দেশ দেওয়া হয়েছে। কেবল পণ্য সরবরাহের অনুমতি রয়েছে। বিপর্যয় ব্যবস্থাপনা আইনের আওতায় জারি করা নির্দেশগুলি জেলাশাসক ও জেলা পুলিশ প্রধানরা ঠিকভাবে কার্যকর করা হচ্ছে কিনা, সেদিকে নজর রাখবে।
বৈঠকে সিদ্ধান্ত হয়েছে যে, দরিদ্র ও আর্ত মানুষ সহ যাযাবর শ্রমিকরা যেখানে কাজ করেন, সেখানেই থাকা-খাওয়ার পর্যাপ্ত ব্যবস্থা গ্রহণ করবে। গতকালই রাজ্যগুলিকে রাজ্য বিপর্যয় ত্রাণ তহবিল কাজে লাগানোর নির্দেশ দেওয়া হয়েছে। এই তহবিলে পর্যাপ্ত অর্থের সংস্থান রয়েছে। এছাড়াও, রাজ্যগুলিকে লকডাউন থাকাকালীন সময়ে শ্রমিকদেরকে কর্মক্ষেত্রে তাঁদের মজুর সময় মতো মিটিয়ে দেওয়ার কথাও বলা হয়েছে। তবে, শ্রমিকদের কাছ থেকে হাউসরেন্ট আদায় করা যাবে না বলেও জানানো হয়েছে। শ্রমিক বা ছাত্রছাত্রীদেরকে তাঁদের বাসস্থান ছেড়ে যাওয়ার নির্দেশ দেওয়া যাবে না। অন্যথায় আইনভঙ্গকারীদের বিরুদ্ধে কড়া ব্যবস্থা গ্রহণ করা হবে।
যে সমস্ত ব্যক্তি লকডাউন চলাকালীন নীতি-নির্দেশিকা অমান্য করে যত্রতত্র যাতায়াত করবেন, তাঁদেরকে সরকারি কোয়ারেন্টাইন ব্যবস্থায় ১৪ দিন একান্তে বিশ্রামে রেখে দেওয়া হবে। কোয়ারেন্টাইনে থাকার সময় এ ধরনের ব্যক্তিদের ওপর নজরদারি রাখার নির্দেশও রাজ্যগুলিকে দেওয়া হয়েছে। বৈঠকে স্পষ্ট জানানো হয়েছে, করোনা ভাইরাস সংক্রমণ প্রতিরোধে সংশ্লিষ্ট নীতি-নির্দেশিকাগুলি তিন সপ্তাহ ধরে কার্যকরভাবে বলবৎ করা রাজ্যগুলির দায়িত্ব। এতে সকলের স্বার্থই জড়িয়ে রয়েছে।
(CG/BD/SB
প্রধানমন্ত্রীরদপ্তর
আয়ুষ্মান ভারতের আওতায় স্বাস্থ্য বিমা কর্মসূচির সূচনা প্রস্তুতি পর্যালোচনা করলেন প্রধানমন্ত্রী
নয়াদিল্লি, ০৭ মে, ২০১৮
আজ আয়ুষ্মান ভারত-এর আওতায় স্বাস্থ্য বিমা চালু করার প্রস্তুতির পর্যালোচনা করলেন প্রধানমন্ত্রী শ্রী নরেন্দ্র মোদী। রাজ্যসমূহের সঙ্গে এ বিষয়ে কি কি পরামর্শ করা হয়েছে, সে বিষয়ে প্রধানমন্ত্রীকে জানানো হয় বৈঠকে। প্রকল্পটি পরিবার পিছু ৫ লক্ষ টাকা পর্যন্ত দেবে এবং ১০ কোটিরও বেশি গরীব এবং অরক্ষিত পরিবার এই বিমা প্রকল্পের আওতায় আসবে। প্রধানমন্ত্রী এই বিমা প্রকল্পের সুযোগ যাতে সমাজের দরিদ্র এবং প্রান্তিক মানুষ সব থেকে বেশি পায়, সে ব্যাপারে নজর দেওয়ার ওপর জোর দেন।
পর্যালোচনা বৈঠকে এছাড়াও উপস্থিত ছিলেন স্বাস্থ্য ও পরিবার কল্যাণ মন্ত্রক, নীতি আয়োগ এবং প্রধানমন্ত্রীর দপ্তরের শীর্ষ আধিকারিকরা।
প্রসঙ্গত, গত মাসে আম্বেদকর জয়ন্তী উপলক্ষে প্রধানমন্ত্রী আয়ুষ্মান ভারতের আওতায় প্রথম স্বাস্থ্য ও নিরাময় কেন্দ্রটির উদ্বোধন করেন ছত্তিশগড়ের বীজাপুর জেলায়।
CG/SSS/SB…
(Visitor Counter : 46
অসামরিকবিমানপরিবহণমন্ত্রক
উড়ান কর্মসূচিতে আরো ৮টি রুট চালু হল
নয়াদিল্লি, ২২ জুলাই, ২০১৯
দেশে আঞ্চলিক পর্যায়ের যোগাযোগ আরো বাড়িয়ে তুলতে, অসামরিক বিমান চলাচল মন্ত্রক আঞ্চলিক সংযোগ প্রকল্প- উড়ে দেশ কা আম নাগরিক/উড়ানের আওতায় আরো ৮টি নতুন রুট চালু করেছে। এরমধ্যে ২টি উত্তর-পূর্বাঞ্চলের রুট রয়েছে।
|
|
প্রস্হান বিমানবন্দর 
|
|
আগমন বিমানবন্দর 
|
|
বিমানসংস্হা
|
|
যাত্রারম্ভের তারিখ
|
|
মাইসোর 
|
|
হায়দ্রাবাদ
|
|
অ্যালায়েন্স এয়ার
|
|
১৯ জুলাই
|
|
হায়দ্রাবাদ
|
|
মাইসোর 
|
|
অ্যালায়েন্স এয়ার
|
|
১৯ জুলাই
|
|
মাইসোর 
|
|
গোয়া
|
|
অ্যালায়েন্স এয়ার
|
|
১৯ জুলাই
|
|
গোয়া
|
|
মাইসোর 
|
|
অ্যালায়েন্স এয়ার
|
|
১৯ জুলাই
|
|
মাইসোর 
|
|
কোচিন 
|
|
অ্যালায়েন্স এয়ার
|
|
১৯ জুলাই
|
|
কোচিন 
|
|
মাইসোর 
|
|
অ্যালায়েন্স এয়ার
|
|
১৯ জুলাই
|
|
কলকাতা 
|
|
শিলং 
|
|
ইন্ডিগো 
|
|
২০ জুলাই
|
|
শিলং 
|
|
কলকাতা 
|
|
ইন্ডিগো 
|
|
২০ জুলাই
এর ফলে এ পর্যন্ত উড়ান কর্মসূচির আওতায় রুটের সংখ্যা বেড়ে হল ১৯৮।
CG/CB/NS
(Visitor Counter : 104
অসামরিকবিমানপরিবহণমন্ত্রক
দেশে ২১টি গ্রিনফিল্ড বিমানবন্দর তৈরির জন্য নীতিগত অনুমোদন দেওয়া হয়েছে
নতুন দিল্লি, ২৮ মার্চ, ২০২২
কেন্দ্রীয় সরকার দেশে ২১টি গ্রিনফিল্ড বিমানবন্দর তৈরির জন্য নীতিগত অনুমোদন দিয়েছে। গোয়ায় মোপা, মহারাষ্ট্রের নভি মুম্বাই, সিন্ধুদুর্গ ও শিরডি, কর্ণাটকের শিমোগা, বিজাপুর, হাসান, কালবুর্গি, মধ্যপ্রদেশের ডাবরা, উত্তরপ্রদেশের কুশিনগর ও জেওয়ার, গুজরাটের ধোলেরা ও হিরাসার, পুদুচেরির করাইকাল, অন্ধ্রপ্রদেশের দগদার্থী, ভোগপুরম ও ওরভাকাল, পশ্চিমবঙ্গের দুর্গাপুর, সিকিমের পাকিয়ং, কেরালার কান্নুর, অরুণাচল প্রদেশের হোলোঙ্গি-তে এই ২১টি গ্রিনফিল্ড বিমানবন্দর তৈরির জন্য নীতিগত অনুমোদন মিলেছে। এর মধ্যে ৮টি গ্রিনফিল্ড বিমানবন্দর চালু হয়েছে।
জমি অধিগ্রহণ, বাধ্যতামূলক ছাড়পত্র, অর্থ বরাদ্দ ইত্যাদি বিষয়ের উপর নির্ভর করে বিমানবন্দর নির্মাণের সময়সীমা। অসামরিক বিমান পরিবহণ মন্ত্রক ২০১৬ সালের অক্টোবর মাসে আঞ্চলিক সংযোগ প্রকল্প -উড়ান -এর সূচনা করেছে। উড়ান প্রকল্পের আওতায় চতুর্থ পর্যায়ের নিলামের ভিত্তিতে উত্তর প্রদেশ সহ সারা দেশে ১৪টি ওয়াটার অ্যারোড্রোম, ১৬টি হেলিপ্যাড এবং ১৫৪টি আরসিএস বিমান বন্দরকে বিমান ওঠামানার জন্য চিহ্নিত করা হয়েছে। চলতি বছরের ১৪ই মার্চ পর্যন্ত ৮টি হেলিপোর্ট ও ২টি ওয়াটার অ্যারোড্রোম সহ ৬৬টি অপ্রচলিত বিমানবন্দর চালু করা হয়েছে। এর মধ্যে অন্যতম হল পশ্চিমবঙ্গের দুর্গাপুর বিমানবন্দর।
রাজ্যসভায় আজ লিখিত উত্তরে এই তথ্য দিয়েছেন অসামরিক বিমান পরিবহণ প্রতিমন্ত্রী অবসরপ্রাপ্ত জেনারেল  ভি কে সিং।
CG/SS/SKD/
(Visitor Counter : 120
প্রধানমন্ত্রীরদপ্তর
প্রধানমন্ত্রী ভারতীয় বিমান বাহিনীর কোভিড সম্পর্কিত কাজ পরিচালনা বিষয় পর্যালোচনা করেছেন
নয়াদিল্লী, ২৮ এপ্রিল, ২০২১
প্রধানমন্ত্রী শ্রী নরেন্দ্র মোদীর সঙ্গে আজ বায়ুসেনা প্রধান আর কে এস ভাদৌরিয়া সাক্ষাৎ করেছেন।
কোভিড-১৯ সম্পর্কিত পরিস্থিতিতে সহায়তার জন্য ভারতীয় বায়ুসেনা যে প্রয়াস চালাচ্ছে সেই সম্পর্কে তিনি প্রধানমন্ত্রীকে অবহিত করেন।
বায়ুসেনা প্রধান আর কে এস ভাদৌরিয়া প্রধানমন্ত্রীকে জানান যে ভারতীয় বায়ুসেনা ভারি মাপে সরঞ্জাম বহন এবং মাঝারি মাপের যথেষ্ট সংখ্যক সরঞ্জাম বহনকরে সুনির্দিষ্ট স্থানে পৌঁছে দেওয়ার জন্য ২৪ ঘন্টা প্রস্তুত রয়েছে। পাশাপাশি সারা দেশ এবং বিদেশে কোভিড সম্পর্কিত সমস্ত কাজ দ্রুত পুনরায় শুরু করতে বলা হয়েছে। সমস্ত বিমান ঘাঁটির বিমান কর্মীদের ২৪ ঘন্টা পরিচালনার কাজ সুনিশ্চিত করতে সজাগ থাকতে বলা হয়েছে।
অক্সিজেন ট্যাঙ্কার এবং অন্যান্য প্রয়োজনীয় সামগ্রী পরিবহণ ক্ষেত্রে গতি আনা ও সুরক্ষা বৃদ্ধির প্রয়োজনীয়তা বিষয়ে জোর দেন প্রধানমন্ত্রী। কোভিড সম্পর্কিত পরিচালন কাজে নিযুক্ত ভারতীয় বায়ুসেনার কর্মীরা যাতে সংক্রমণ থেকে নিরাপদে থাকতে পারেন তা সুনিশ্চিত করার কথাও তুলে ধরেন প্রধানমন্ত্রী। তিনি কোভিড সম্পর্কিত সমস্ত কাজের ক্ষেত্রে সুরক্ষা সুনিশ্চিত করার প্রয়োজনীয়তার কথা উল্লেখ করেন।
বায়ুসেনা প্রধান আর কে এস ভাদৌরিয়া জানিয়েছেন, ভারতীয় বায়ুসেনা সমস্ত বিমান ঘাঁটিতে মাঝারি মাপের বিমান প্রস্তুত রেখেছে। কোভিড সম্পর্কিত পরিচালন কাজে বিভিন্ন মন্ত্রক ও সংস্থার সঙ্গে দ্রুত সমন্বয় সুনিশ্চিত করতে ভারতীয় বায়ুসেনা একটি সুনির্দিষ্ট কোভিড এয়ার সাপের্ট সেল গঠন করেছে বলেও প্রধানমন্ত্রীকে জানান তিনি।
প্রধানমন্ত্রী ভারতীয় বায়ুসেনা এবং তাদের পরিবারের সদস্যদের স্বাস্থ্য সম্পর্কে খোঁজ-খবর নেন। বায়ুসেনা প্রধান আর কে এস ভাদৌরিয়া প্রধানমন্ত্রীকে অবহিত করেন যে ভারতীয় বায়ুসেনার সমস্ত সদস্যদের টিকাকরণ প্রায় সম্পূর্ণ হতে চলছে।
তিনি প্রধানমন্ত্রীকে আরও জানান যে, ভারতীয় বায়ুসেনার আওতাধীন হাসপাতালগুলিতে কোভিড চিকিৎসার সুবিধা বৃদ্ধি করা হয়েছে এবং যেখানে সম্ভব হচ্ছে সেখানে সাধারণ মানুষকেও ভর্তির অনুমতি দেওয়া হয়েছে।
SC/SS/NS
(
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৩৭ কোটি ৬৭ লক্ষ ছাড়িয়েছে
দেশে গত ২৪ ঘণ্টায় ১৫ লক্ষেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.৩৯ শতাংশ, ২০২০-র মার্চ থেকে সর্বোচ্চ
দেশে গত ২৪ ঘণ্টায় নতুন করে আক্রান্তের সংখ্যা ৬ হাজার ৫৬৩
দেশে সুস্পষ্টভাবে করোনায় আক্রান্তের সংখ্যা ৮২ হাজার ২৬৭, যা ৫৭২ দিনে সর্বনিম্ন
সাপ্তাহিক-ভিত্তিতে আক্রান্তের হার ০.৬০ শতাংশ, যা গত ৩৬ দিন ১ শতাংশের নীচে
নয়াদিল্লি, ২০ ডিসেম্বর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ১৫ লক্ষ ৮২ হাজার ৭৯। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১৩৭ কোটি ৬৭ লক্ষ ২০ হাজার ৩৫৯।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৮৬,২৬১
৯৬,৪৫,৯৯৬
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,৮৩,৯৭৩
১,৬৭,৭২,০৪৩
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৪৮,৬৮,৭৯,৪৫৯
২৯,৩৭,৫৯,০১৭
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৯,১৫,৯৫,৯৭৮
১৪,০০,৬৬,২৫১
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
১১,৯৭,১৫,১৫০
৮,৯৫,১৬,২৩১
|
|
মোট
|
|
|
|
১,৩৭,৬৭,২০,৩৫৯
দেশে গত ২৪ ঘণ্টায় সুস্থ হয়েছেন ৮ হাজার ৭৭ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৩ কোটি ৪১ লক্ষ ৮৭ হাজার ১৭।
জাতীয় স্তরে সুস্থতার হার বর্তমানে ৯৮.৩৯ শতাংশ, যা ২০২০’র মার্চ থেকে সর্বাধিক।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের ফলেই গত ৫৩ দিন দৈনিক আক্রান্তের সংখ্যা ১৫ হাজারের নীচে রয়েছে।
গত ২৪ ঘণ্টায় নতুন করে আক্রান্ত হয়েছেন ৬ হাজার ৫৬৩ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ৮২ হাজার ২৬৭ হয়েছে, যা মোট আক্রান্তের ০.২৪ শতাংশ এবং ৫৭২ দিনে সর্বনিম্ন।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ৮ লক্ষ ৭৭ হাজার ৫৫টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৬৬ কোটি ৫১ লক্ষ ১২ হাজার ৫৮০।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ০.৬০ শতাংশ, যা গত ৩৬ দিন ১ শতাংশের নীচে। একইভাবে, দৈনিক আক্রান্তের হার দাঁড়িয়েছে ০.৭৫ শতাংশ। দৈনিক-ভিত্তিতে আক্রান্তের হার গত ৭৭ দিন ২ শতাংশের নীচে রয়েছে এবং গত ১১২ দিন ৩ শতাংশের নীচে।
(CG/SS/SB
প্রধানমন্ত্রীরদপ্তর
আসাম সহ সমগ্র উত্তর পূর্বাঞ্চলের পেট্রোকেমিক্যাল ক্ষেত্রকে শক্তিশালী করার উদ্যোগে প্রধানমন্ত্রীর প্রশংসা
নতুন দিল্লি, ৩ জুলাই, ২০২৩
প্রধানমন্ত্রী শ্রী নরেন্দ্র মোদী আসাম পেট্রোকেমিক্যাল প্ল্যান্ট থেকে বাংলাদেশে প্রথম মিথানল পাঠানোর উদ্যোগের প্রশংসা করেছেন। এরমধ্য দিয়ে আসামকে পেট্রোকেমিক্যাল পণ্য সামগ্রীর অন্যতম কেন্দ্র হিসেবে গড়ে তোলার উদ্যোগ শুরু হয়েছে।
আসামের মুখ্যমন্ত্রী শ্রী হিমন্ত বিশ্বশর্মার এক ট্যুইটবার্তার প্রত্যুত্তরে প্রধানমন্ত্রী বলেছেন :
“এরফলে, আসাম সহ সমগ্র উত্তর পূর্বাঞ্চলে পেট্রোকেমিক্যাল ক্ষেত্র শক্তিশালী হবে।”
শ্রমওকর্মসংস্থানমন্ত্রক
কেন্দ্রীয় শ্রম ও কর্মসংস্থান মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী সন্তোষ গাঙ্গয়ার,আইএলসির ১০৯ তম অধিবেশনে, কোভিড-19 অতিমারী প্রতিরোধে সম্ভাব্য সব ধরনের লড়াইয়ে ভারতের দায়বদ্ধতার কথা পুনরায় তুলে ধরেছেন
নতুন দিল্লী,৫ ই জুন ২০২১
কেন্দ্রীয় শ্রম ও কর্মসংস্থান মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী সন্তোষ গাঙ্গয়ার,আইএলসির ১০৯ তম অধিবেশনে, কোভিড-19 অতিমারী প্রতিরোধে সম্ভাব্য সব ধরনের লড়াইয়ে ভারতের দায়বদ্ধতার কথা পুনরায় তুলে ধরেছেন। গতকাল সন্ধ্যায় নির্জোট আন্দোলনের শ্রমমন্ত্রীদের ১০৯ তম অধিবেশনে, ভার্চুয়াল মাধ্যমে ভাষণ দিতে গিয়ে শ্রী গাঙ্গয়ার বলেন,সারা বিশ্বে এই অতিমারীর দরুন বহু মানুষ জীবন,জীবিকা হারিয়েছেন।অর্থনৈতিক গতি শ্লথ হয়েছে।এই অতিমারীর প্রকোপ সমাজের এক বড় অংশের ওপর বিরূপ প্রভাব ফেলেছে বিশেষত দুর্বল শ্রেনীর মানুষ বিপদের মুখে পড়েছেন। তিনি বলেন,এই সময় সবথেকে জরুরী বিষয় হলো স্বাস্থ্য ক্ষেত্রকে উন্নত করার বিষয়টি নিশ্চিত করা,সামাজিক সুরক্ষা এবং কর্মসংস্থানের সুযোগ সৃষ্টি করা।সরকার এই অতিমারী মোকাবিলায় নীতিগতভাবে বানিজ্যক্ষেত্রে ভারসাম্য বজায় রাখতে,আয়ের নিশ্চয়তা করতে এবং সবের ওপরে সকলের মঙ্গল সাধনে সচেষ্ট বলে তিনি জানান।
মন্ত্রী বলেন,ভারত টিকাকরণের ওপর সবথেকে বেশি জোর দিয়েছে। ইতিমধ্যেই দেশে ২২ কোটি ৩০ লক্ষেরও বেশি টিকা প্রদান করা হয়েছে। তিনি জানান, দেশের মানুষের জীবন ও জীবিকা ক্ষেত্রে ব্যাপক পরিবর্তন লক্ষ্য করা যাচ্ছে এবং কর্মক্ষেত্রে এই নতুন দৃষ্টিভঙ্গি আরও বেশিকরে প্রয়োগের প্রয়োজনীয়তা দেখা দিয়েছে। এই সঙ্কটের মোকাবিলায় ডিজিটাল মাধ্যমের ব্যবহার বেশি সুযোগ সৃষ্টি করবে।
শ্রী গাঙ্গয়ার জানান, ভারত সরকার এই সঙ্কটকালে কর্মসংস্থানের ওপর বিশেষ জোর দিয়েছে।এর জন্য একাধিক প্রকল্প ও কর্মসূচী গ্রহণ করা হয়েছে। দেওয়া হয়েছে অর্থনৈতিক সহায়তা।ভারত সরকার আত্মনির্ভর ভারত প্রকল্পের অধীনে অর্থনীতিকে চাঙ্গা করতে এবং স্বনির্ভরতার লক্ষ্যে ২৭ হাজার বিলিয়ান টাকা মঞ্জুর করেছে। কর্মচারী ভবিষ্যনিধি এ মজুরির ২৪ শতাংশ সরকার দিয়ে দিচ্ছে। এছাড়াও মুদ্রা যোজনার অধীনে ৭০ শতাংশ মহিলাদের একাউন্টে গত তিন বছরে ৯ হাজার বিলিয়ান টাকা কোলাটেরাল মুক্ত ঋণ দেওয়া হয়েছে।
তিনি আরও জানান গ্রামীন ভারতে এম জি এনএআরইজিএ প্রকল্পের অধীনে দৈনিক মজুরি বৃদ্ধি করা হয়েছে।এর দরুন গত আর্থিক বছরে ৩ দশমিক ৯ বিলিয়ন নতুন কর্মদিবস সৃষ্টি সম্ভব হয়েছে।
CG/PPM
(Visitor Counter : 137
মন্ত্রিসভারঅর্থনৈতিকবিষয়সংক্রান্তকমিটি
আসামের নুমালিগড় শোধনাগারের ক্ষমতা বার্ষিক ৩ মিলিয়ন মেট্রিক টন থেকে বাড়িয়ে ৯ মিলিয়ন মেট্রিক টন করা হবে
পারাদ্বীপ থেকে নুমালিগড় পর্যন্ত অশোধিত তেল সরবরাহ পাইপ লাইন এবং নুমালিগড় থেকে শিলিগুড়ি পর্যন্ত পণ্য সরবরাহ পাইপ লাইন স্থাপনে মন্ত্রিসভার সায়
নয়াদিল্লি, ১৬ জানুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে বুধবার কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে নুমালিগড় তেল শোধনাগারের ক্ষমতা বার্ষিক ৩ মিলিয়ন মেট্রিক টন থেকে বাড়িয়ে ৯ মিলিয়ন মেট্রিক টন করার প্রস্তাব মঞ্জুর হয়েছে। এছাড়াও, পারাদ্বীপ থেকে নুমালিগড় পর্যন্ত অশোধিত তেল সরবরাহ পাইপ লাইন এবং নুমালিগড় থেকে শিলিগুড়ি পর্যন্ত পণ্যবাহী পাইপ লাইল স্থাপনের প্রস্তাবেও মন্ত্রিসভা অনুমতি দিয়েছে। এজন্য খরচ ধরা হয়েছে ২২ হাজার ৫৯৪ কোটি টাকা। প্রকল্প অনুমোদন ও সংবিধিবদ্ধ ছাড়পত্র পাওয়ার পর ৪৮ মাসের মধ্যে শোধনাগারের বার্ষিক ক্ষমতা বৃদ্ধি ও পাইপ লাইন স্থাপন সংক্রান্ত কাজকর্ম শেষ হবে।
প্রকল্প খাতে মোট ব্যয়ের ২২ হাজার ৫৯৪ কোটি টাকার মধ্যে ১৫ হাজার ১০২ কোটি টাকা নুমালিগড় শোধনাগার লিমিটেড ঋণ হিসাবে সংগ্রহ করবে। সংস্থাটি ২ হাজার ৩০৭ কোটি টাকা যোগান দেবে সুদ থেকে পাওয়া আয়ের মাধ্যমে। বাকি অর্থ সমানভাবে দেবে ভারত পেট্রোলিয়াম নিগম লিমিটেড এবং আসাম সরকার। কেন্দ্রীয় সরকারের ভায়াবিলিটি গ্যাপ ফান্ডিং থেকে প্রকল্প খাতে ১ হাজার ২০ কোটি টাকা দেওয়া হবে।
এই তেল শোধনাগারের সম্প্রসারণের কাজ শেষ হলে উত্তর-পূর্বে পেট্রোজাত পণ্যের ঘাটতি পূরণ হবে। উত্তর – পূর্বে অন্যান্য যে সমস্ত শোধনাগার রয়েছে, সেগুলির স্বাভাবিক কাজকর্ম বজায় রাখতেও এই প্রকল্পটি সহায়ক হবে। এছাড়াও, এই প্রকল্পটি রূপায়িত হলে আসামে প্রত্যক্ষ ও পরোক্ষভাবে প্রচুর কর্মসংস্থানের সৃষ্টি হবে। কেন্দ্রীয় সরকার উত্তর – পূর্বের জন্য ২০৩০ সালের মধ্যে যে হাইড্রো কার্বন পরিকল্পনা গ্রহণ করেছে – এই প্রকল্পটি তার একটি অন্যতম অঙ্গ।
CG/BD/SB
(Visitor Counter : 122
নীতিআয়োগ
সংযোগ ও যোগাযোগ ব্যবস্থার প্রসারে নীতি আয়োগের উদ্যোগে বিশ্বের বৃহত্তম হ্যাকাথন ‘মুভ হ্যাক’-এর সূচনা
নয়াদিল্লি, ২ আগস্ট, ২০১৮
দেশে ভবিষ্যতের উপযোগী এক যোগাযোগ ও পরিবহণ ব্যবস্থা গড়ে তুলতে সিঙ্গাপুর সরকারের সহযোগিতায় ‘মুভ হ্যাক’ নামে আন্তর্জাতিক পর্যায়ে এক হ্যাকাথন কর্মসূচির সূচনা করেছে নীতি আয়োগ। দশটি থিমকে অবলম্বন করে এবং অনলাইন, ফলোড বাই সিঙ্গাপুর লেগ ও নয়াদিল্লিতে অন্তিম পর্যায়ের ফাইনাল বা চূড়ান্ত প্রক্রিয়ার মাধ্যমে এই হ্যাকাথন অনুষ্ঠিত হবে। আন্তর্জাতিক হ্যাকাথনগুলির ক্ষেত্রে এটি হল এক বৃহত্তম প্রচেষ্টা।
প্রসঙ্গত উল্লেখ্য, পরিবহণ এবং সংযোগ ও যোগাযোগ হল একুশ শতকের উদ্ভাবন এবং অর্থনৈতিক বিকাশ ও অগ্রগতির এক সম্ভাবনাময় চালিকাশক্তি। উদ্ভাবন প্রযুক্তি এবং বাণিজ্যিক মডেল বা আদর্শ পন্থাপদ্ধতিগুলি বিশ্বের পরিবহণ ক্ষেত্রে এক নাটকীয় রূপান্তর সম্ভব করে তোলার মতো যথেষ্ট সম্ভাবনাপূর্ণ। যোগাযোগ ব্যবস্থার মধ্যে রয়েছে পায়ে চলা থেকে শুরু করে ব্যক্তিগত পরিবহণ তথা জন-পরিবহণ। পণ্য পরিবহণের বিষয়টিও যুক্ত এই যোগাযোগ ব্যবস্থার মধ্যে। শহর ও গ্রাম-জীবনে এর প্রভাব ও তাৎপর্য যথেষ্ট গুরুত্বপূর্ণ।
যোগাযোগের ক্ষেত্রে উদ্ভূত সমস্যার সমাধানে ‘মুভ হ্যাক’ এক উদ্ভাবন-ভিত্তিক গতিশীল দিশার সন্ধান দেবে বলে আশা করা হচ্ছে। হ্যাকাথন অভিযানটির দুটি বিশেষ দিক রয়েছে। প্রথমটি হল, ‘জাস্ট কোড ইট’। এর লক্ষ্য হল পণ্য, প্রযুক্তি, সফ্টওয়্যার এবং পরিসংখ্যানগত তথ্য বিশ্লেষণের ক্ষেত্রে উদ্ভাবন প্রচেষ্টার মাধ্যমে সমাধানসূত্র খুঁজে বের করা। অন্যদিকে, ‘জাস্ট সল্ভ ইট’ হল উদ্ভাবনমূলক এক বাণিজ্যিক চিন্তাভাবনা যা প্রযুক্তির সাহায্যে সংযোগ ও যোগাযোগ পরিকাঠামোর আমূল রূপান্তর সম্ভব করে তুলবে।
‘মুভ হ্যাক’-এ অংশগ্রহণ করতে পারবে বিশ্বের যে কোন দেশের নাগরিক। https://www.movehack.gov.in-এ গিয়ে নাম নথিভুক্ত করতে হবে। অনলাইন পদ্ধতিতে আবেদন পেশের ভিত্তিতে শীর্ষ ৩০টি দলকে দু’দিনের জন্য  সিঙ্গাপুর সফরের সুযোগ দেওয়া হবে। তাদের নেতৃত্ব ও শিক্ষাদানের দায়িত্বে থাকবেন শীর্ষস্থানীয় বিশেষজ্ঞরা। নকশা তৈরি ও উদ্ভাবন, বাণিজ্যিক সম্ভাবনা, প্রযুক্তিগত সমাধান, গ্রাহকদের সঙ্গে সংযোগ স্থাপন ও বিপণনের ক্ষেত্রে টিমগুলিকে পরামর্শ দেওয়া হবে বিশেষজ্ঞদের পক্ষ থেকে। সিঙ্গাপুরের শীর্ষ ২০টি দলকে এ বছর ৫ ও ৬ সেপ্টেম্বর নয়াদিল্লিতে অনুষ্ঠেয় ফাইনাল রাউন্ডে অংশগ্রহণের সুযোগ দেওয়া হবে।
বিজয়ীদের নাম ঘোষিত হবে এ বছর ৭ ও ৮ সেপ্টেম্বর নয়াদিল্লিতে অনুষ্ঠেয় ‘মুভ সামিট, ২০১৮’তে । এর উদ্বোধন করবেন ভারতের প্রধানমন্ত্রী। শীর্ষ স্থান অধিকারী দশটি টিমকে পুরস্কৃত করা হবে। মোট পুরস্কার মূল্য ২ কোটি টাকারও বেশি।
এই হ্যাকাথনের উদ্যোগ-আয়োজনের সঙ্গে যুক্ত রয়েছে ‘হ্যাকার আর্থ’ এবং ন্যাসকম। বিচারকমণ্ডলীর দায়িত্ব পালন করবেন বাণিজ্য ও শিল্প জগতের বিশিষ্ট ব্যক্তিরা। যাঁরা ইতিমধ্যেই বিচারকের দায়িত্ব পালনে তাঁদের সম্মতি জানিয়েছেন তাঁরা হলেন শ্রীমতী দেবযানী ঘোষ , শ্রীমতী নিভৃতি রাই , মিঃ ডেনিস ওঙ্গ  এবং মিঃ পি আনন্দন ।
‘মুভ হ্যাক’-এর সূচনাকালে নীতি আয়োগের সিইও শ্রী অমিতাভ কান্ত বলেন যে ‘মুভ হ্যাক’ হল বিশ্বের প্রথম একটি মঞ্চ যা সরকারি ও বেসরকারি পরিবহণ, সড়ক নিরাপত্তা, বহুমুখী সংযোগ ও যোগাযোগ ব্যবস্থা এবং নতুন যুগের উপযোগী প্রযুক্তির দিকে লক্ষ্য রেখে পরিকল্পনা করা হয়েছে।
‘মুভ হ্যাক’ সম্পর্কিত যাবতীয় তথ্য ও বিশদ বিবরণের জন্য https://www.movehack.gov.in – এই ওয়েবসাইটটিতে যোগাযোগ করা যেতে পারে।
CG/SKD/DM/…
(Visitor Counter : 84